La setmana sobre intel·ligència artificial del Campus Jove ha tingut un gran acolliment per part dels participants
06 de juliol 2021

![Imagen 1](/media/jbmputuv/76-c_dron.jpg)![Imagen 2](/media/5hgcqhoe/76-c_piezas.jpg)

Del 28 de juny al 2 de juliol ha tingut lloc la setmana del Campus Jove dedicada a la Intel·ligència Artificial organitzada per la Regidoria de Joventut i Infància de l'Ajuntament de Sagunt. Un total de 10 jóvens han pogut aprendre a crear i programar robots capaços de recórrer una zona específica evitant obstacles aleatoris, d'identificar un objectiu i dirigir-se cap a ell o de resoldre un laberint i eixir gràcies als seus sensors. 

  

A més de les múltiples activitats d'animació que l'equip de monitores ha dut a terme amb els i les assistents, com per exemple tornejos de videojocs i jocs de rol, entre d’altres, van viure l'experiència d'acudir a la platja a conéixer l'únic dron de salvament de tota la Comunitat Valenciana. Així mateix, l'excursió de clausura d'esta setmana tan interessant ha consistit a jugar una partida de paintball a Estivella. 

  

La setena edició de Campus Jove, l'activitat d'oci educatiu estival dirigit a jóvens de la comarca, continuarà fins al 23 de juliol amb una programació molt variada: còmic manga, ball, cuina, circ, teatre improvisació i fotografia. 

  

Cada campus serà impartit per especialistes en la matèria que d'una manera divertida i en col·laboració amb l'equip de monitores i monitors del Casal Jove. Les activitats tenen un horari de matí de 10 a 14 i de vesprada de 17 a 21 hores, podent els i les jóvens acudir a les instal·lacions del Casal Jove una hora abans si així ho desitgen on les i els monitors realitzaran activitats relacionades amb el campus en qüestió. 

  

El Campus complirà amb totes les mesures sanitàries contra la Covid-19 com a grups reduïts, ús de màscara i gel, distància social, desinfecció i ventilació d'instal·lacions.

​  

​

*   [](http://www.facebook.com/sharer.php?u=https://aytosagunto.es/va/actualitat/la-setmana-sobre-intel-ligència-artificial-del-campus-jove-ha-tingut-un-gran-acolliment-per-part-dels-participants/ "Facebook")
*   [](http://twitter.com/share?url=https://aytosagunto.es/va/actualitat/la-setmana-sobre-intel-ligència-artificial-del-campus-jove-ha-tingut-un-gran-acolliment-per-part-dels-participants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-setmana-sobre-intel-ligència-artificial-del-campus-jove-ha-tingut-un-gran-acolliment-per-part-dels-participants/ "Linked In")
*   [](mailto:?body=https://aytosagunto.es/va/actualitat/la-setmana-sobre-intel-ligència-artificial-del-campus-jove-ha-tingut-un-gran-acolliment-per-part-dels-participants/)